tomron87/hebrew-wikipedia-sentences-corpus huggingface dataset:
לדוגמה, בשנת 2004 קיבל כדורגל הנשים רק 470,000 ש"ח לעומת כדורגל הגברים שקיבל למעלה מ-100 מיליון ש"ח.
בשנת 2011 קיבלו תמיכה מהמועצה להסדר ההימורים בספורט (הטוטו) 27 קבוצות נשים (כ-4% מקבוצות הכדורגל שנתמכו) ובשנת 2012 21 קבוצות (3%).
אחוזים אלו נמוכים משמעותית מחלקן של קבוצות הנשים בענפי ספורט אחרים ככדורסל (מעל 20% קבוצות נשים), כדוריד (כ-15%) או כדורעף (מעל 40%)
שתי הקבוצות בעלות מספר התארים (אליפות הליגה הראשונה וגביע המדינה) הרב ביותר הן מכבי חולון ואס"א תל אביב.
בשנים הראשונות של הליגה, בטרם התפרקותה, בלטה מכבי חיפה.
בעשור הראשון של המאה ה-21 בלטה מכבי חולון ובעשור השני בלטה אס"א תל אביב.
במשחק ידידות שקיימה נבחרת ישראל מול צ'לסי ב-20 באוגוסט 2019 באצטדיון המושבה בפתח תקווה נכחו 8,534 צופים ובכך נשבר שיא הצופים למשחק כדורגל נשים בישראל.
כדורגל הנשים הישראלי בזירה העולמית
נבחרת כדורגל הנשים של ישראל משחקת בקביעות במוקדמות אליפות אירופה וגביע העולם לנשים, אך טרם הצליחה להעפיל לתחרויות הגמר.
נכון לאוגוסט 2023 הנבחרת ממוקמת במקום ה-70 על פי הדירוג העולמי של פיפ"א לנשים.
פירוט תוצאות הנבחרת במוקדמות אליפות אירופה ואליפות העולם לאורך השנים
בנוסף לנבחרת הבוגרות, קיימות גם נבחרת נערות עד גיל 19 ונבחרת נערות עד גיל 17.
פירוט תוצאות הנבחרת עד גיל 17 במוקדמות אליפות אירופה לאורך השנים
פירוט תוצאות הנבחרת עד גיל 19 במוקדמות אליפות אירופה לאורך השנים
הקבוצה שזוכה באליפות הליגה הראשונה משחקת במוקדמות ליגת האלופות.
האלופות הישראליות לקחו חלק במפעל מראשיתו אך לאורך השנים רק אס"א תל אביב הצליחה להעפיל משלב המוקדמות לשלב הנוקאוט אך הפסידה בשלב הראשון.
פירוט תוצאות האלופות הישראליות בליגת האלופות לנשים לאורך השנים
מאבק הזכויות של הכדורגלניות 2019
לפני תחילת עונת 2019/2020 ומיד לאחר מונדיאל הנשים המוצלח בצרפת, פתחו הכדורגלניות במאבק להפיכת כדורגל הנשים בישראל לענף מקצועני.
עוד בשלהי העונה הקודמת, לפני משחקי חצי גמר גביע המדינה, איימו ארבע הקבוצות שעלו לשלב זה לא להופיע למעמד המכובד כיוון שהקבוצות לא קיבלו את התקציב שהובטח להן על ידי משרד הספורט.
לבסוף הסכימו להשתתף בחצי הגמר לאחר שקיבלו התחייבות שהנושא יוסדר בהקדם.
במסגרת עתירה לבג"ץ לגבי אפליית קבוצות הנשים, הגישו הקבוצות בתחילת חודש יולי את תגובתן לבית המשפט ובו טענה שהתנהלות משרד הספורט גורמת לאפליה מגדרית.
באמצע יולי יצאו הכדורגלניות במאבק מתוקשר לשינוי המצב בכדורגל הנשים בישראל ושינוי התפישה החברתית.
בקריאה "כדורגלניות עושות שינוי" איימו השחקניות להשבית את ליגת הנשים בעונה הקרובה.
בכנס היסטורי של הכדורגלניות בארץ שנערך ב-21 ביולי בבית ההסתדרות קראו הכדורגלניות למאבק על הפיכת הענף למקצועני.
אלופות המדינה ומחזיקות הגביע לפי שנים
רמת השרוןהתחרות הופסקה ולא חולק גביע2020/2021מ.ס.
תואר הכדורגלן האמריקאי של השנה הוא פרס המוענק מטעם פדרציית הכדורגל של ארצות הברית, בחסות חברת המכוניות שברולט, לכדורגלנים האמריקאים הטובים ביותר של השנה.
תואר זה הוא הפרס הוותיק ביותר בכדורגל האמריקאי.
כדורגל חופים הוא משחק כדור בין שתי קבוצות על משטח חול.
במשחק משתתפים חמישה שחקנים בכל קבוצה, ויש אפשרות להחלפתם בשחקנים מחליפים הממתינים על הספסל.
אחד מהשחקנים בכל קבוצה הוא שוער, ולו מותר לגעת בכדור בידו ברחבת השוער (שליש משטח המגרש).
האחרים הם שחקני שדה המשחקים באמצעות הרגליים והראש בלבד.
כל שחקן רשאי להחליף את השוער בתפקידו במהלך המשחק, אולם חובת המאמן לעדכן את שופט המשחק על דבר החילוף.
כמו כן, מותר לבצע חילופי שחקנים ללא הגבלה, על פי החלטת מאמן הקבוצה.
משחק כדורגל החופים מתנהל על משטח חול והשחקנים משחקים כשהם יחפים.
אורך המשחק 36 דקות, המחולקות לשלושה שלישים בני 12 דקות כל אחד.
המנצחת במשחק היא הקבוצה שכבשה מספר רב יותר של שערים בתום המשחק.
במצב של שוויון בתום 36 הדקות, המשחק נמשך להארכה בת 3 דקות (בסגנון שער הזהב).
אם גם בהארכה לא מושגת הכרעה, המשחק מוכרע על ידי בעיטות הכרעה.
על כל ניצחון מקבלת קבוצה 3 נקודות, ועל הפסד היא לא מקבלת נקודות.
אם הקבוצה נגררת לפנדלים ומנצחת, היא מקבלת 2 נקודות בלבד לטבלה.
המגרש חייב להיות מכוסה בחול בעומק של 40 ס"מ לפחות.
אזור המשחק חייב להיות באורך של בין 35 ל-37 מטרים וברוחב של בין 26 ל-28 מטרים, ומסומן בקווים ברוחב של 10 ס"מ.
גובהו של השער 2.2 מטרים ורוחבו 5.5 מטרים.
קו מחצית הדרך מסומן בדגלים אדומים.
קו דמיוני נוסף מסומן בדגלים צהובים במרחק של תשעה מטרים מכל קו שער.
זהו אזור העונשין, כאשר הפנדלים נלקחים מנקודת האמצע של הקו במקרה של עבירה.
לבסוף, אזורי ההחלפה ממוקמים לאורך קו המגע, בדיוק כמו בקטרגל.
היקף הכדור הוא 68–70 ס"מ ויש לו אותם הממדים כמו לכדור כדורגל רגיל, אבל הוא קל יותר.
הוא שוקל 400–440 גרם והוא מנופח עד ללחץ של 0.4–0.6 אטמוספירות בגובה פני הים לפני תחילת כל משחק.
כדורגל החופים נראה לראשונה במאה ה-19. התגלה כי מלחים אירופאים שיחקו כדורגל על החול כשהגיעו לאזורי החוף של ברזיל.
אין זה מפתיע שאותו אזור אירח את טורניר כדורגל החופים הראשון בשנת 1957. גביע העולם הלא רשמי הראשון בכדורגל חופים התקיים כארבעה עשורים לאחר מכן, בשנת 1995. טורניר ניסיון נערך בחוף וויל רוג'רס בלוס אנג'לס והצלחתו הולידה טורניר כדורגל חופים במיאמי, פלורידה, שמשך אלפי אוהדים.
בשורת כדורגל החופים התפשטה במהרה מיבשת אמריקה ליבשת אירופה עם הצלחת גביע העולם בכדורגל חופים, שהוביל לליגת כדורגל החופים האירופית המקצוענית ובתוך שנתיים שוחק כדורגל החופים במדינות שאינן ברזיל וארצות הברית.
הוא שוחק במדינות אירופה כגון: צרפת, גרמניה, בלגיה, ספרד ואנגליה וכן במדינה האסייתית מלזיה.
ארגון כדורגל החופים העולמי (BSWW) מוכר על ידי הגוף המנהל של הכדורגל העולמי, פיפ"א.
הגוף אחראי לאירועים ביותר מ-60 מדינות.
כדורגל חופים שולב רשמית במשפחת הכדורגל בשנת 2005 כאשר צרפת ניצחה את פורטוגל בגמר גביע העולם בכדורגל חופים באותה שנה בחוף קופקבנה בריו דה ז'ניירו, ברזיל.
ארגון כדורגל החופים העולמי (BSWW)
BSWW הוא הארגון שמאחורי קידום ופיתוח כדורגל חופים ברחבי העולם, כפי שהוכר על ידי פיפ"א.
BSWW אחראי לארגון של יותר מ-300 אירועים בינלאומיים ב-60 מדינות, הכוללים עד 200 נבחרות לאומיות ומועדונים, בקטגוריות גברים ובקטגוריות נשים.
מאז הקמתו, ארגון כדורגל החופים העולמי ייסד תחרויות כגון ליגת כדורגל החופים האירופית, מונדיאליטו, הגביע הבין-יבשתי, גביע אירופה למחזיקות טורניר, מוקדמות גביע העולם ומונדיאליטו דה קלאבס, בין היתר, כמו גם יצירת אליפות העולם בשנת 1994 (נוצר לאחר הסכם שיתוף הפעולה בין BSWW ופיפ"א שנחתם בשנת 2004).
מעבר לתחום התחרויות הבינלאומיות, כדורגל החופים ברחבי העולם פועל בשיתוף עם התאחדויות הכדורגל הלאומיות ושש הקונפדרציות, כדי לסייע בפיתוח הספורט בכל הטריטוריות, כולל תוכניות פיתוח, פרויקטים עממיים, ייעוץ לאליפויות לאומיות, פיתוח כדורגל חופים לנשים ותוכניות אחרות לחיזוק הצמיחה של הספורט ברחבי העולם.
כדורגל חופים ברחבי העולם מתואם עם מספר של מותגים וארגונים כשותפים הגלובליים שלו, כולל PUMA, UNAOC, IQONIQ ו-Genius.
על מנת להגיע לרמת הביצועים הגבוהה ביותר כדאי להבין מהן הדרישות הפיזיולוגיות הנחוצות.
במאמר שעוסק בחשיבות ההתאמות הללו לביצועים במגרש נכתב על החשיבות של הבנת הדרישות הפיזיולוגיות בספורט וכיצד הן יכולות להשפיע על יעילות האימונים והביצועים במשחקים.
המאמר מציין שהבנת הדרישות הפיזיולוגיות בכדורגל, פוטבול וכדורגל חופים חשובה ליצירת תוכניות אימון מתאימות ולפיתוח שחקנים יעילים.
עוד צוין כי בכדורגל חופים הדרישות הפיזיולוגיות דומות לכדורגל הרגיל, אך עם שינויים קטנים בהתאם לתנאי החוף והמשטח החולי.
היות שהמשחק מכיל פעולות ריצה, התקפה והגנה, מסירות, בעיטות לשער ומגע עם הכדור ובנוסף ישנה התמודדות עם התנאים הספציפיים של החוף והחול, שחקני הכדורגל החופים צריכים להיות גמישים, מוגנים בפנים וקרובים יותר למשטח המשחק.
בכדי ליישם את הדרישות ישנם כמה תהליכים ופעולות שניתן לבצע:
קביעת מדדים פיזיולוגיים: מומלץ לבחון ולמדוד מדדים פיזיולוגיים שונים במהלך האימונים הכוללים דופק לב, ריווי חמצן בדם, צפיפות חמצן בשרירים, רמות חמצן מקסימליות, רמות לחץ דם, רמות הורמונים, ועוד.
ניתוח תנועתי: מומלץ לבצע ניתוח תנועתי כדי למדוד את התנועות המיוחדות של שחקנים במהלך המשחקים.
הדבר יכול לכלול מעקב אחר קילומטראז', מהירות, תיזוז, כיוון תנועה ועוד.
אימון ספציפי: יש לפתח תוכנית אימונים מתאימה לכדי להתמודד עם הדרישות הפיזיולוגיות המיוחדות הכוללת אימוני כושר כלליים, אימוני ריצה ואימוני כוח.
ניתוח משחקים: מומלץ לבצע ניתוח מקומי של המשחק כדי לזהות דרישות פיזיולוגיות מיוחדות.
ב-1 ביוני 2007 נחנך ענף כדורגל החופים בישראל תחת פיקוחה של ההתאחדות לכדורגל בישראל.
לציון פתיחת הליגה הישראלית, שוחק משחק ידידות בין נבחרת אנגליה לנבחרת ישראל, אשר הסתיים בניצחון 5–6 לזכות ישראל.
משחקי כדורגל החופים בישראל נערכו בדרך כלל בימי שישי בזירת כדורגל החופים מדי שנה בחוף פולג שבנתניה, עד שבקיץ 2024 ולאחר אי קיום הליגה במשך ארבע שנים, הוחלט להעבירה לחוף הגולשים בראשון לציון והיא תשוחק במתכונת טורניר בן חמישה ימים ולא במתכונת ליגה.
בשנת 2023 זכתה קבוצת בני "פלפלה" כפר קאסם בגביע אירופה לאלופות, וב-2024 זכתה בגביע העולם לאלופות.
שבוע לאחר חניכתו של הענף, נפתחה הליגה הישראלית בכדורגל חופים הנערכת מדי יום שישי, ובה משחקים עשרות שחקני עבר, שחקני קטרגל ושחקני מחלקות נוער של קבוצות כדורגל מרחבי הארץ.
בעונת הבכורה של הליגה, השתתפו בליגה שמונה קבוצות, אשר התחרו במסגרת בית ליגה אחד.
כל קבוצה שיחקה משחק בודד מול כל קבוצה אחרת, כאשר בתום שבעת המחזורים של הליגה, ארבע הקבוצות המדורגות ראשונות בבית, עלו לשלב הפיינל פור, בו הקבוצה המדורגת ראשונה פגשה בקבוצה המדורגת רביעית, והמדורגת שנייה פגשה במדורגת שלישית.
לקראת עונת קיץ 2008 הורחבה הליגה ל-10 קבוצות.
לליגה הצטרפו שתי קבוצות חדשות, "קאזה דו ברזיל" אילת ונסיכי "90FM" חדרה.
10 הקבוצות חולקו ל-2 בתים.
כל קבוצה שיחקה משחק בודד מול כל קבוצה אחרת בבית שלה.
ארבע הקבוצות, שסיימו במקומות הראשונים בכל בית עלו לרבע הגמר, כאשר קבוצה, שסיימה במקום הרביעי בביתה שיחקה מול הקבוצה, שסיימה במקום הראשון בבית המקביל, ואילו קבוצה, שסיימה במקום השלישי בביתה שיחקה מול הקבוצה, שסיימה במקום השני בבית המקביל.
לקראת עונת 2009 עלתה קבוצת "קדמת עדן" כפר סבא לליגה הראשונה במקומה של היורדת אוניברסיטת בן-גוריון באר שבע.
שיטת המשחקים בעונת 2008: עשר הקבוצות חולקו לשני בתים.
שתי הקבוצות האחרונות, "שווה שווה" ירושלים ו-"קאזה דו ברזיל" אילת שיחקו ביניהן על הירידה מהליגה הבכירה, כשלבסוף ירושלים הודחה.
בגמר ניצחה עירוני "מסעדות אחלה" פתח תקווה את המארחת יהלומי "דורון מוטורס" נתניה.
ב-2 ביולי 2010 נערך מחזור המוקדמות של הליגה הישראלית בכדורגל חופים.
במוקדמות התמודדו קבוצות מתל מונד, חולון, ירושלים וחיפה.
בתום המחזור עלתה עידו קרן חיפה עם שלושה ניצחונות מתוך שלושה משחקים.
בעונת 2012 של כדורגל החופים בישראל, נחקק חוק על ידי הנהלת הליגה, שמאפשר שיתוף של עד שני שחקנים זרים במשחק פעיל על החול (בעוד שהאחרים יושבים על הספסל).
בשנת 2020 החליטה עיריית נתניה להסיר את חסותה מן האירוע לאחר 13 שנים, בעקבות התפשטות וירוס הקורונה.
עונהאלופת ישראל בכדורגל חופיםתוצאהסגניתמקום שלישיתוצאהמקום רביעי2025בני "פלפלה" כפר קאסם2:3עירוני ראש העין2024בני "פלפלה" כפר קאסם2:4הפועל Towers חדרהעירוני ראש העין ומ.כ.
נבחרת ישראל בכדורגל חופים היא נבחרתה הלאומית של ישראל בכדורגל חופים.
נכון למשחק הידידות נגד כוכבי נבחרת ברזיל שנערך ב-5 ביולי 2019
עוזר מאמן - לירון פרטוק
מנהל הנבחרת - נימר עאמר
מאמן שוערים - דני שושן
מאמן כושר - איתן פרידמן
רופאת הנבחרת - ד"ר מיכל גולדוירט
ב-30 ביוני 2007 השיגה הנבחרת את ניצחונה הראשון במסגרת רשמית, כאשר ניצחה את נבחרת יוון בתוצאה 1-2, במוקדמות אליפות אירופה.
זה היה המשחק השני של ישראל במסגרת רשמית.
רוסיה השיגה שני ניצחונות משני משחקים באותו הבית, ולכן היא העפילה לטורניר גמר אליפות אירופה על חשבונה של נבחרת ישראל.
צחי אילוז זכה בתואר מלך השערים בטורניר.
ב-9 באוגוסט וב-10 באוגוסט 2007 נערך לראשונה "טורניר היהלומים".
הטורניר נערך בחוף פולג בנתניה בשיטת נוק-אאוט של חצי גמר וגמר.
בטורניר השתתפו 4 נבחרות: ישראל, צרפת, טורקיה וגרמניה.
ישראל זכתה בטורניר לאחר ניצחון 3–4 על גרמניה.
שחקן העבר הצרפתי המפורסם אריק קנטונה לקח חלק בטורניר.
גמר גביע האתגר לשנת 2008, המהווה את המפעל השני בחשיבותו באירופה התקיים בחוף פולג שבנתניה.
הטורניר היה אמור במקורו להיות משוחק באוסטריה בצמידות לגמר היורו, אך הועבר לישראל ונערך בתאריכים 25 עד ה-27 ביוני 2008.
המפעל, שהתווסף ליורוקאפ, מהווה את המפעל הנוסף באירופה (בדומה לגביע אופ"א בכדורגל או יורוקאפ בכדורסל) והוא מיועד לקבוצות המדורגות בדרג B.
הזוכה בגביע מעפילה אוטומטית לדרג A ותשתתף בשנה הבאה בגמר גביע היורוקאפ.
בדרך אל התואר, נבחרת ישראל ניצחה את טורקיה בחצי הגמר.
בגמר, שנערך ב-27 ביוני 2008, נבחרת ישראל ניצחה את נבחרת גרמניה בתוצאה של 3–4, זכתה בתואר והעפילה לאליפות אירופה בעונה הבאה.
זו הייתה הזכייה הראשונה של ישראל בתואר כדורגל אירופי כלשהו.
ב-11 ביולי 2008, נערך משחק ידידות בין ישראל לאלופת העולם, ברזיל, כחלק מחגיגות שנת ה-60 למדינת ישראל.
בסיומו של המשחק ברזיל הביסה את ישראל 3–11. בתחילת המשחק ישראל הספיקו לעלות ליתרון מוקדם 1–2, כולל שער של צחי אילוז במספרת, אך ברזיל השוותה עוד בטרם הסתיים השליש הראשון.
בהמשך, השליטה הברזילאית הביאה אותם לניצחון.
בורו סיים כמלך השערים, לאחר שכבש רביעייה, כולל שלושער בתוך דקה בלבד.
לזכות ישראל, ערן לוי כבש שני שערים וצחי אילוז את השלישי.
מוקדמות אליפות אירופה 2010 דרג ב'
ב-28 וב-29 במאי 2010 נבחרת ישראל התמודדה במוקדמות אליפות אירופה דרג ב' מול נבחרות יוון גרמניה בהתאמה.
במשחק הראשון ניצחה נבחרת ישראל את יוון בתוצאה 9:5. ביום למחרת ניצחה גם את גרמניה בתוצאה 6:3. בכך שמרה נבחרת ישראל על רקורד מושלם מול שתי הנבחרות והעפילה לאליפות מראשות הבית.
בתום העונה הראשונה של הליגה הישראלית בכדורגל חופים (עונת 2007), קיבלו הקבוצות הישראליות הזדמנות ראשונה לשחק במסגרות אירופאיות.
האלופה, יהלומי נתניה, הוזמנה להשתתף במפעל הבכיר לקבוצות באירופה, ליגת האלופות בכדורגל חופים.
סגניתה בארץ, עירוני ראש העין הוזמנה לקחת חלק בטורניר המשני באירופה (המקביל לגביע אופ"א בכדורגל), הקאפיטל קאפ.
שתי הקבוצות הישראליות הופיעו בהצלחה בתחרויות אלו.
"ליסינג ישיר" נתניה פתחה בניצחון מרשים 4–10 ברבע הגמר על אלופת אסטוניה, אך בחצי הגמר הפסידה נתניה לאלופת צ'כיה 7–8 בהארכה, לאחר שכבר הובילה 2–6. בקרב על המקום השלישי הפסידה נתניה לאלופת ספרד 6–8, ונאלצה להסתפק במקום הרביעי בליגת האלופות הארופאית בכדורגל חופים.
ראש העין הצליחה אף יותר בקאפיטל קאפ, לאחר שניצחה בשמינית הגמר את א.א.ק לימסול הביתית 1–3, ברבע גמר היא ניצחה 2–5 את אפואל ניקוסיה, 3-2 בחצי גמר מלא שערוריות על א.א.ק סלוניקי היוונית ולבסוף 3–6 בגמר על בוקה ג'וניורס המוזמנת הארגנטינאית, בדרך אל התואר.
ב-17 בינואר 2008 התקיים טורניר מרובע באירופה, בין נבחרות ספרד, פורטוגל, צרפת ונבחרת האולסטאר הארופאית.
בבקשת ארגון ה-BSWW, הוזמן צחי אילוז לנבחרת האולסטאר, קפטן "ליסינג ישיר" נתניה ונבחרת ישראל, המחזיק בתארים מלך השערים וה-MVP של מוקדמות אליפות אירופה לשנת 2007.
החל מ-25 במאי 2018 שיחקה בני "פלפלה" כפר קאסם בקמפיין המוקדמות של גביע אירופה לאלופות, שנקרא "גביע נזארי".
בשלב הבתים גברה על דונקירק מצרפת בתוצאה 4–7, בוארכוס מפורטוגל בתוצאה 4–11 ולבאנטה מספרד בתוצאה 7–9 ולמעשה העפילה לשלב הבתים של הסיבוב הראשי בגביע אירופה לאלופות.
גם בשלב זה, כפר קאסם ניצחה את כל שלושת משחקיה, בוקה גדנסק מפולין בתוצאה 0–9, פליאס דה מזארון מספרד בתוצאה 2–6 ובנפיקה לורס מפורטוגל בתוצאה 4–5. כפר קאסם העפילה מהמקום הראשון בבית, שהעניק לה גם את השתתפות בגמר גביע נזארי נגד קריסטל מרוסיה וגם השתתפות בשמינית הגמר של הקמפיין כולו.
במשחק זה, הפסידה כפר קאסם בתוצאה 2–3 וסיימה כסגנית מחזיקת גביע נזארי.
בשל הפסדה בשמינית הגמר, כפר קאסם החלה לשחק את שלושת משחקי הדירוג שיקבעו באיזה מקום תסיים בין 9 ל-16. במשחק הראשון גברה בתוצאה 3–4 על וייבור, אלופת אוקראינה, כשהשער המכריע הגיע מרגלו של נואל אוט השווייצרי, כחמש מאיות השנייה לפני שריקת הסיום.
כדורגל נשים הוא ענף הספורט הקבוצתי הפופולרי והנפוץ ביותר לנשים בארצות רבות בעולם.
הוא אחד מענפי הנשים היחידים שמתקיימות בו ליגות מקצועניות, ו-177 מדינות משתתפות במפעלי הענף השונים בזירה הבינלאומית.
נשים שיחקו כדורגל מראשית ימי המשחק.
על פי עדויות, נשים שיחקו בגרסה המוקדמת של המשחק (קוג'ו) בסין של תקופת שושלת האן (220-25 לספירה).
דמויות של שתי נשים משחקות קוג'ו מתוארות בפרסקו מתקופת השושלת.
עם זאת, ישנן חילוקי דעות לגבי דיוק התאריכים.
ההערכה המוקדמת ביותר מתוארכת סביבות שנת 5,000 לפני הספירה.
גם בכדורגל המודרני קיים תיעוד מוקדם של משחקי נשים.
ייתכן שנשים צרפתיות שיחקו כדורגל כבר במאה ה-12, כחלק ממשחק עממי באותה התקופה.
קיימת גם עדות מ-1790 לתחרות כדורגל נשים שנתית בסקוטלנד.
ב-1863, נקבעו נהלים האוסרים אלימות במגרשים, שהפכו את המשחק למקובל יותר על נשים מבחינה חברתית.
משחק הנשים הראשון שנרשם על ידי התאחדות הכדורגל הסקוטית התקיים ב-1892 בגלאזגו.
משחק הנשים הראשון שנרשם באנגליה התקיים ב-1895.
קבוצת הנשים המוקדמת ביותר באירופה, שתועדה לעומק, הוקמה על ידי האקטיביסטית נֶטי הניבּוֹל (Nettie Honeyball), באנגליה ב-1894. הקבוצה נקראה מועדון הכדורגל של הנשים הבריטיות, והניבול שימשה כקפטנית שלה.
ליידי פלורנס דיקסי שמילאה תפקיד חשוב בביסוס המשחק, בארגון משחקי ראווה למטרות צדקה, מונתה לנשיאת הקבוצה, בהציבה תנאי "שעל הבנות לאמץ את רוח המשחק בליבן ובנשמתן".
מלחמת העולם הראשונה וחרם ההתאחדויות
הקבוצה המצליחה ביותר באותה התקופה הייתה דיק, קר'ס ליידיס מפרסטון, אנגליה.
הקבוצה שיחקה בטורניר כדורגל הנשים הבינלאומי הראשון, שנערך ב-1920. הקבוצה שיחקה נגד קבוצה מפריז באפריל של אותה שנה, ושימשה כמעין "נבחרת אנגליה" במשחק נגד הסקוטיות, שבו ניצחה 0-22. ב-1921, הייתה דיק, קר'ס ליידיס כל כך מבוקשת בבריטניה, שמנהל הקבוצה נאלץ לסרב ל-120 הזמנות למשחקים.
אף על פי שמשחקי הנשים היו לעיתים יותר פופולריים ממשחקי הגברים (במשחק נשים אחד היה קהל של 53,000 איש), הונחתה עליהם מהלומה קשה באנגליה וסקוטלנד ב-1921. התאחדות הכדורגל האנגלית אסרה על נשים לשחק במגרשי ההתאחדות, בטענה שמשחקי הנשים חסרי טעם.
אחדים טענו שההחלטות הללו נבעו מקנאה בקהל הרב שמשחקי הנשים משכו.
החרם הביא להקמת התאחדות כדורגל לנשים (ELFA), שאיחדה תחתיה את כל מועדוני הנשים באנגליה, ומשחקי הנשים הועברו למגרשי הרוגבי ומגרשי כדורגל שאינם קשורים להתאחדות.
האיסור הקטין בצורה משמעותית את החשיפה הציבורית לכדורגל הנשים והאט את צמיחתו למשך שנים רבות.
בשנת 1966, נבחרת הגברים של אנגליה זכתה במונדיאל.
הזכייה ההיסטורית גרמה לזינוק רב במספר הנשים שהחלו לקחת חלק במשחק והעניין בו עלה שוב.
שנה לאחר מכן, המליצה אופ"א למדינות הארגון לקחת אחריות על נבחרות הנשים שלהן.
במהלך שנים אלו, הוקמה באיטליה ליגת כדורגל הנשים הראשונה, שבה חלק מהשחקניות אף קיבלו משכורת חלקית על השתתפותן.
ב-1985, במסגרת המונדיאליטו הוקמה נבחרת ארצות הברית, שעם השנים הפכה לאחת המדינות הבולטות בענף.
בסוף שנות ה-80, יוסדה ליגת העל היפנית, שהייתה לליגה החצי-מקצוענית הראשונה בעולם כדורגל הנשים, ומשכה אליה כוכבות רבות כמו צ'רמיין הופר, לינדה מדאלן וברנדי צ'סטיין.
בנובמבר 1991, התקיים בסין גביע העולם הראשון לנשים, שאורגן על ידי פיפ"א.
הטורניר היה המפעל הגדול הראשון בתולדות כדורגל הנשים, ומשך כ-510,000 צופים למשחקים.
בגמר הטורניר, ניצחה ארצות הברית 1–2 את נורווגיה, מצמד שערים של מישל אקרס.
בתחילת המאה ה-21, כדורגל נשים, בדומה לכדורגל הגברים, התמקצע וצמח, הן בפופולריות שלו והן בתפוצה שלו.
גביע העולם שנערך בארצות הברית ב-1999 שימש כנקודת מפנה בתולדות הענף, והתמיכה בו עלתה וצמחה ברחבי העולם.
ב-2001, הוקמה בארצות הברית הליגה הכל-מקצוענית הראשונה בעולם - ה-WUSA, אך היא פורקה אחרי שלוש שנים עקב חובות כספיים.
כיום הליגות הלאומיות בארצות המפותחות, כגון NWSL האמריקאית, הסופר ליג האנגלית, הבונדסליגה הגרמנית, ליגת העל הצרפתית וליגת העל הספרדית, הן ברובן מקצועניות או מקצועניות למחצה ובדרך להפוך למקצועניות.
כמו בענפי ספורט אחרים, נשים נאבקות על תשלום הולם והזדמנויות מקצועיות השוות לשחקני כדורגל מהמין השני.
ליגות גדולות ומשחקים בינלאומיים סובלים מכיסוי עיתונאי וטלוויזיוני נמוך בהרבה מזה של משחקי הגברים.
לדוגמה, גביע אלגארבה, אחד הטורנירים הנחשבים והוותיקים בענף, זכה לשידורים מעטים מאוד באירופה, ולא שודר כלל בארצות הברית ובאזורים אחרים.
למרות הקשיים, השנים האחרונות הביאו איתן הישגים ציבוריים רבים ופורצי דרך לכדורגל הנשים.
בשנת 2004, נבחרו מישל אקרס ומיה האם האמריקאיות לרשימת פיפ"א 100 של פלה, והיו לשתי הנשים היחידות ברשימה.
משחק הגמר של גביע העולם 2011 קבע שיא ציוצים לשנייה בטוויטר - 7,196, והשחקניות ששיחקו בו הפכו לכוכבות בין לילה.
להופ סולו ואלכס מורגן יש מיליוני עוקבים ברשתות החברתיות, ואילו אבי וומבאך נבחרה לאחת ממאה האנשים המשפיעים בעולם לפי ה"טיים מגזין" ב-2015. בנוסף, בסוף שנה זו, השיקה חברת Electronic Arts את המשחק FIFA 16, וכללה בו לראשונה 12 נבחרות נשים.
גביע העולם בכדורגל נשים הוא טורניר הכדורגל החשוב ביותר לנשים.
הטורניר מאורגן מאז 1991 על ידי פיפ"א.
הוא כולל 24 נבחרות כדורגל מרחבי העולם ומתקיים כל ארבע שנים.
האלופה הנוכחית היא נבחרת ארצות הברית, שגם מחזיקה בשיא זכיות של שלוש אליפויות.
מלכת השערים של הטורניר בכל הזמנים היא מרטה הברזילאית, עם 15 כיבושים.
משחק הגמר בין ארצות הברית לבין נבחרת סין בגביע העולם 1999, שנערך באצטדיון רוז בול בפסדינה, קליפורניה, והסתיים בניצחונה של ארצות הברית 4–5 לאחר דו-קרב בעיטות עונשין, נחשב למשחק כדורגל הנשים הכי נצפה מאז ומעולם - נכחו בו 90,185 צופים.
טורניר כדורגל הנשים באולימפיאדה קיים משנת אולימפיאדת אטלנטה 1996. בשונה מכדורגל הגברים, אין הגבלות על גיל או מקצועניות השחקניות.
האלופה הנוכחית היא נבחרת ארצות הברית, שגם מחזיקה בשיא זכיות של ארבע מדליות זהב.
מלכת השערים של הטורניר בכל הזמנים היא כריסטיאן רוזריה הברזילאית, עם 12 כיבושים.
משחק הגמר בין ארצות הברית לבין נבחרת יפן באולימפיאדת לונדון 2012, שנערך באצטדיון ומבלי, לונדון, והסתיים בניצחונה של ארצות הברית 1–2, נחשב למשחק כדורגל הנשים הכי נצפה בתולדות המשחקים האולימפיים - נכחו בו 80,203 צופים.
אליפות אירופה בכדורגל נשים היא תחרות הכדורגל הנשים המרכזית לנבחרות שחברות באופ"א (איגוד התאחדויות הכדורגל האירופיות).
הטורניר נערך כל ארבע שנים מאז 1984, ובעבר אף שימש כטורניר המוקדמות לגביע העולם.
האלופה הנוכחית היא נבחרת גרמניה, שגם מחזיקה בשיא זכיות של שמונה אליפויות (שש מהם רצופות).
ליגת האלופות לנשים או היא תחרות הכדורגל הנשים המרכזית לקבוצות שחברות באופ"א, והיא נחשבת לטורניר הכדורגל החשוב ביותר בקרב הקבוצות האירופאיות.
התחרות החלה בעונת 2001/02 בשם "גביע אופ"א לנשים", ואלופתה הראשונה הייתה פרנקפורט הגרמנית.
בעונת 2009/10, שונה שמה ל"ליגת האלופות", והיא פתוחה לכל 54 החברות באופ"א.
בשנת 2002, ייסדה פיפ"א את גביע העולם עד גיל 20. הטורניר הראשון נערך בקנדה, והיה מוגבל לשחקניות עד גיל 20. משחק הגמר, בין נבחרת ארצות הברית לבין נבחרת קנדה, נערך באדמונטון לעיני 30,000 צופים.
הטורניר של 2006, נערך ברוסיה ובו עלתה מגבלת הגיל ל-20. מ-2010, אחת לשני טורנירים, הטורניר מתקיים במדינה שמארחת בשנה שלאחר מכן את גביע העולם, ומהווה מעין חזרה גנרלית בארגון הטורניר, בדומה לגביע הקונפדרציות אצל הגברים.
משנת 2008, מקיימת פיפ"א את גביע העולם בכדורגל נשים עד גיל 17, כטורניר מקביל לגביע העולם בכדורגל עד גיל 17 של הגברים.
באליפויות אלה הייתה בהתחלה שליטה של נבחרות אסיה, כאשר בארבעה מחמשת הטורנירים הראשונים שנערכו זכתה נבחרת אסייתית.
בשנת 2004, הציע נשיא פיפ"א דאז ספ בלאטר, ש"נשים צריכות לשחק כדורגל במדים נשיים יותר ומחמיאים יותר, הן משחקות עם כדור מנופח פחות ואני מאמין שאם ילבשו בגדים אופנתיים כמו מכנסיים קצרים וצמודים תהיה הרבה יותר אסתטיקה למשחקן".
בנוסף, הוא טען שמהלך כזה יגרום למשיכה של גברים רבים למגרשים.
הצעתו הוגדרה כסקסיסטית וגררה גינויים רבים מאנשי כדורגל ותקשורת רבים.
ביוני 2011, החרימה נבחרת איראן את משחק מוקדמות המשחקים האולימפיים נגד ירדן, מכיוון ששחקניותיה לא הורשו לעלות למשחק עם חליפת גוף מלאה וחג'אב.
או"פא העניקה ניצחון טכני לירדניות, בטענה שהדרישה האיראנית היא "הפרה של חוקי המשחק".
ההחלטה עוררה ביקורת חריפה מצד מחמוד אחמדינז'אד, בעוד בכירים איראניים טענו שההחלטה נבעה ממניעים פוליטיים.
שנה לאחר המקרה, ביולי 2012, הודיעה אופ"א כי מעתה היא מאשרת לבישת חג'אב במשחקיה.
כדורגלן העונה בישראל או שחקן העונה הוא פרס כדורגל המוענק מדי עונה לשחקן המצטיין בליגת העל בכדורגל.
הזוכה בפרס נקבע על ידי הצבעה הנערכת בקרב שחקני כל הקבוצות בליגת העל.
השחקן שקיבל את מספר הקולות הגבוה ביותר זוכה בפרס.
הפרס חולק לראשונה על ידי עיתון מעריב בתום עונת 1959/1960, בתחילה היה התואר חלק מ"פרס קלאוס" (על שם עיתונאי מעריב, אהרן קלאוס) שכלל את נבחרי מעריב ל"ספורטאי השנה" ול"כדורגלן השנה".
עד לעונת 1974/1975 היו אנשי מקצוע, עיתונאים או מאמנים בוחרים את כדורגלן העונה או "שחקן העונה" בהצבעותיהם.
החל מעונה זו ביצעה מעריב מבצע הצבעה לכדורגלן העונה בסוף כל עונת כדורגל, בקרב כדורגלני הליגה הראשונה כולה, במשאל ראשון זה זכה אורי בנימין, המשאל פורסם לאחר סיום העונה עם התוצאות.
עם הזמן הפך התואר למוערך מאוד בקרב אנשי מקצוע וכבוד גדול לשחקן שנבחר, והחלו להיערך טקסים רשמיים להענקת הפרס לאחר סיום עונת הכדורגל בשנים בהן ערך עיתון "מעריב" את המשאל.
בחלק מהעונות יחד עם פרס כדורגלן העונה חולקו גם פרסי "תגלית העונה", "מנהל העונה", "קבוצת העונה" ו"מאמן העונה".
כמו כן, חולקו פרסים למצטיינים בעמדות השונות.
הפרס הונהג בהמשך על ידי אתר האינטרנט של העיתון, nrg מעריב עד לשנת 2013. בשנת 2014 אוחד העיתון עם סופהשבוע, ומערכת הספורט שלו צומצמה.
החל מעונת 2013/2014 החלו לשקלל בהחלטה גם את הצבעות הגולשים באתרי הספורט (לראשונה נעשה על ידי אתר ONE).
החל מעונת 2016/2017 עורכת המנהלת את המשאל בעצמה באמצעות האתר שלה, כאשר 50% מהשקלול הוא של שחקני עבר נבחרים בכדורגל הישראלי (בין המשתתפים: אורי מלמיליאן, ניר דוידוביץ', משה סיני, אמיר שלח, אלון חרזי, עודד מכנס, יעקב הלל, ניר לוין ועוד) ו-50% הוא של הצבעות הגולשים באתר המנהלת.
+ מקרא = מלך השערים באותה עונה = שחקן שאינו ישראלי
מקום שם השחקן מספר זכיות1 מרדכי שפיגלר 42 עודד מכנס3ערן זהבי4 אמציה לבקוביץ' 2 שמואל רוזנטל אורי מלמיליאן משה סיני אלי אוחנה חיים רביבו ג'ובאני רוסועומר אצילי
כדורגלן השנה באפריקה של ה-BBC הוא פרס כדורגל שנתי, המוענק על ידי תאגיד השידור הבריטי BBC לשחקן האפריקאי המצטיין של אותה שנה.
איינדהובן1992 עבדי פלה אולימפיק מרסיי
כדורגל שולחן הוא משחק שולחן המיועד לשניים עד ארבעה שחקנים, המבוסס על עקרונות משחק הכדורגל.
המשחק מדמה משחק כדורגל, בין שתי קבוצות של בובות שחקנים המסתובבים על גבי מוטות ומטרתם לפגוע בכדור ולהכניס אותו לשער היריב.
באנגלית מכונה המשחק פוסבול (Foosball).
המשחק קיים בגרסאות שונות כבר משנות ה-90 של המאה ה-19, אולם הוא הומצא כפי שהוא מוכר כיום ב-1921 על ידי הארולד סיריס טורטון (Harold Searles Thorton), ונרשם כפטנט בבריטניה ב-1923.
טורטון שהיה אוהד שרוף, רצה להמציא משחק דמוי כדורגל שניתן לשחק בבית.
קופסת גפרורים שימשה לו כהשראה.
דודו האמריקאי של הארולד, לואיס, הושפע מהרעיון ורשם אותו כפטנט בארצות הברית ב-1927 שם הפך המשחק לפופולרי ביותר.
גודלו של שולחן כדורגל מקצועי הוא: 152 ס"מ אורך, 46 ס"מ רוחב ו-80 ס"מ גובה, אולם קיימים גם דגמים מוקטנים המיועדים למשחק נוער וילדים.
השולחן תחום מכל צדדיו ולו 8 צירים עם שחקנים, ושני שערים.
לצורך "הגשת" הכדור לתחילת המשחק קבועים שני חורים בצידי המגרש דרכם מכניסים את הכדור.
כל שחקן שולט ב-4 צירים ועליהם אחד עשר שחקנים המחוברים לציר במותניהם באופן המאפשר לסובב את השחקן.
שורה 1 שוער שחקן אחד שורה 2 הגנה שני שחקנים שורה 3 חלוץ יריב שלושה שחקנים שורה 4 קשר חמישה שחקנים שורה 5 קשר יריב חמישה שחקנים שורה 6 חלוץ שלושה שחקנים שורה 7 הגנה יריב שני שחקנים שורה 8 שוער יריב שחקן אחד
בעזרת הצירים יכול השחקן להזיז את שחקניו לצדדים ולהגן על השער, או "לבעוט" על ידי סיבוב השחקן.
המשחק נפוץ במועדוני ביליארד, ובמועדוני פעילות לנוער.
המשחק נזכר בסדרה "חברים" כמשחק האהוב על ג'ואי וצ'נדלר.
סרט אנימציה ארגנטינאי בשם "שפיצים" עוסק בבובות של שולחן כדורגל.
באחד מפרקי הסדרה "סיפורי סומסום" צחי (דרור קרן) בנה שולחן כדורגל עם בובות כדורגל בצורת צפרדעים.
מערכון של "הקומדי סטור" עסק בשולחן כדורגל.
אחד התשדירים נגד אלימות ששודרו בשנות האלפיים המוקדמות בטלוויזיה החינוכית בכיכובם של ג'יל בן דוד ואסתי זקהיים היה סביב שולחן כדורגל.
כדורגל נגד האויב הוא ספר שנכתב על ידי הסופר הבריטי סיימון קופר שיצא לאור בשנת 1994 ועוסק במסעו מסביב לעולם בניסיון לפענח את הקשר המיוחד בין משחק הכדורגל לתהליכים פוליטיים, מדיניים, כלכליים וחברתיים ברחבי העולם.
הספר הוא ספר תיעודי שעלילתו מתפרסת על פני שנתיים תמימות.
במהלך המסע פוגש קופר דמויות מרחבי העולם שקשורות בדרך כזו או אחרת לפן אחר של כדורגל.
השאלה המרכזית שניצבת במרכז המסע היא כיצד היסטוריה ואופי לאומי של מדינה מסוימת או חברה מסוימת משפיע על האופן בו משחקים בה כדורגל.
שאלה נוספת שחוזרת ועולה במהלך הסיפור היא כיצד הכדורגל משפיעה על כל חברה ומדינה.
כדורגלן השנה באוקראינה הוא פרס שנתי המחולק על ידי העיתון האוקראיני "הקבוצה" (Команда) לכדורגלן המצטיין במהלך העונה בליגת העל האוקראינית.
בשנת 2017 נסגר העיתון, אך את הפרס ממשיכים להעניק בעלי אתר הספורט "הקבוצה 1".
הענקת התואר נקבעת לפי ספירת הקולות בהצבעה המונהגת על ידי העיתון.
בהצבעה משתתפים 240 שחקנים מליגת העל האוקראינית (15 שחקנים מכל קבוצה) וכן מאמנים של כל אחת מהקבוצות בליגה.
הפרס מוענק החל משנת 1995 ויכול להיות מוענק לכל שחקן בליגת העל ללא קשר לאזרחותו.
בנוסף לפרס "כדורגלן השנה באוקראינה" קיים גם פרס "הכדורגלן האוקראיני של השנה", אשר יכול להיות מוענק אך ורק לאזרח אוקראינה.
במקרה של הפרס הזה אין קשר לליגה, בה הוא משחק.
כך למשל אנדריי שבצ'נקו קיבל את הפרס בזמן ששיחק בקבוצת מילאן האיטלקית.
כדורגלן השנה בארגנטינה (בספרדית: Olimpia de Plata al Mejor Futbolista, אולימפיית הכסף לכדורגלן הטוב ביותר) הוא פרס המוענק על בסיס שנתי על ידי מעגל עיתונאי הספורט בארגנטינה לכדורגלן הטוב ביותר באותה השנה בארגנטינה.
זהו הפרס האישי הבכיר ביותר המוענק לכדורגלנים במדינה.
החל משנת 2008, הפרס מוענק לשני כדורגלנים בכל שנה, האחד לכדורגלן הטוב ביותר בליגה המקומית, והשני לארגנטינאי הטוב ביותר המשחק מחוץ למדינה.
החל מ-1970 ועד לאותה שנה, הפרס חולק לכדורגלן בודד, שנבחר מבין הכדורגלנים הארגנטינאים הטובים ביותר במדינה או מחוצה לה, והכדורלגנים הזרים ששיחקו באותה שנה בארגנטינה.
הכדורגלן הראשון שנבחר לתואר בעודו משחק מחוץ לארגנטינה היה מריו קמפס, שחקנה של ולנסיה הספרדית, אשר היה לו חלק נכבד בזכייתה של נבחרת ארגנטינה במונדיאל של אותה שנה.
הכדורגלן הזר הראשון שנבחר לתואר היה אנסו פרנצ'סקולי מאורוגוואי, שזכה בתואר בשנת 1985, בה שיחק בריבר פלייט.
שיאן הזכיות בתואר הוא ליונל מסי, שזכה בו 16 פעמים.
שחקןמספר זכיותליונל מסי16דייגו מרדונה4חואן רומן ריקלמה4חואן סבסטיאן ורון2קרלוס טבס2אנסו פרנצ'סקולי2
כדורגל תלת צדדי הוא וריאציה של כדורגל עם שלוש קבוצות שמשחקות במקום שתי קבוצות בצורה הסטנדרטית והמוכרת יותר.
המשחק פותח על ידי המצביא הדני אסגר ג'ורן כדי להסביר את הרעיון שלו על הטריולקטיקה, חידודו על מושג הדיאלקטיקה המרקסיסטית, כמו גם כדי לשבש את הרעיון היומיומי של הכדורגל.
הוא משוחק על מגרש בצורת משושה, חוקי המשחק יכולים להיות כמו בכדורגל הסטנדרטי כמו גם גרסאות אחרות של משחק הכדורגל.
בעוד שבכדורגל קונבנציונלי זוכה הקבוצה שכבשה הכי הרבה, בכדורגל זה, הקבוצה המנצחת היא זו אשר סופגת הכי מעט.
המשחק הראשון הידוע ששוחק התרחש ב-28 במאי 1993. גביע העולם הראשון בכדורגל תלת צדדי התקיים בשיתוף פעולה עם ה"פדרציה הבינלאומית לכדורגל תלת צדדי" במוזיאון Jorn בסילקבורג, דנמרק, ב-23 במאי עד 25 במאי 2014. השתתפו בטורניר קבוצות מצרפת, גרמניה, פולין, אנגליה, ליטא ודנמרק.
כדורגלן השנה בבלארוס (בבלארוסית: Футбаліст года Беларусі) הוא פרס שנתי המחולק מאז שנת 1983 לכדורגלן המצטיין במהלך העונה.
הפרס יכול להיות מוענק לכל שחקן בלארוסי ללא קשר למדינה, בה הוא משחק.
מאז שנת 1991, הפרס מחולק על ידי עיתון הספורט הבלארוסי "פרסבול".
כדורגל למען חברות היא תוכנית חברתית שנתית ובינלאומית לילדים, המופעלת על ידי גזפרום.
מטרת התוכנית היא לטפח בדור הצעיר מארצות שונות, כבוד כלפי תרבויות שונות ולאומים, ערכים חשובים ועניין באורח חיים בריא דרך הכדורגל.
במסגרת התוכנית, שחקני כדורגל בגילאי 12 ממגוון ארצות משתתפים בפורום הבינלאומי השנתי לילדים, בגביע העולם ב"כדורגל למען חברות", היום הבינלאומי לכדורגל ולחברות.
התוכנית נתמכת על ידי פיפ"א, אופ"א, האומות המאוחדות, הוועד האולימפי והפאראלימפי הרוסי, ראשי ממשלה, מדינות ופדרציות בינלאומיות מארצות שונות, קרנות צדקה, ארגונים חברתיים ומועדוני כדורגל מובילים.
המארגנת העולמית של התוכנית היא AGT Communications Group (רוסיה).
הפורום הבינלאומי הראשון לילדים של "כדורגל למען חברות" נערך ב-25 במאי 2013 בלונדון.
השתתפו בו 670 ילדים מ-8 מדינות: בולגריה, בריטניה, הונגריה, גרמניה, יוון, רוסיה, סרביה וסלובניה.
את רוסיה ייצגו 11 נבחרות כדורגל מ-11 ערים ברוסיה, אשר ארחו את משחקי גביע פיפ"א בשנת 2018. בפורום השתתפו גם נבחרות הצעירים של המועדונים זניט, צ'לסי, שאלקה 04 והכוכב האדום בלגרד, המנצחים ביום הספורט לילדים של גזפרום והמנצחים בפסטיבל פאקל.
במסגרת הפורום, הילדים שוחחו עם חבריהם ממדינות אחרות ועם כדורגלנים מפורסמים, ונכחו גם בגמר ליגת האלופות לשנת 2012/2013 באצטדיון ומבלי.
מהפורום יצא מכתב פתוח שבו הילדים ניסחו את שמונת ערכי התוכנית: חברות, שוויון, צדק, בריאות, שלום, נאמנות, ניצחון ומסורת, שנשלח לראשי אופ"א, פיפ"א והוועד האולימפי הבינלאומי.
בספטמבר 2013, במהלך פגישה עם ולדימיר פוטין וויטאלי מוטקו, אישר ספ בלאטר את קבלת המכתב, וציין שהוא מוכן לתמוך ב"כדורגל למען חברות".
העונה השנייה של "כדורגל למען חברות" נערכה בליסבון ב-23–25 במאי 2014, וקיבלה למעלה מ-450 בני נוער מ-16 מדינות: בלארוס, בולגריה, בריטניה, הונגריה, גרמניה, איטליה, הולנד, פולין, פורטוגל, רוסיה, סרביה, סלובניה, טורקיה, אוקראינה, צרפת וקרואטיה.
הכדורגלנים הצעירים השתתפו בפורום הבינלאומי של "כדורגל למען חברות", שיחקו בטורניר כדורגל רחוב ונכחו בגמר ליגת האלופות לשנת 2013/2014.
המנצחת בטורניר כדורגל הרחוב הבינלאומי לשנת 2014 הייתה נבחרת הצעירים של בנפיקה (פורטוגל).
בעונה השנייה של התוכנית נבחר פליפה סוארז מפורטוגל כמנהיג תנועת "כדורגל למען חברות".
ביוני 2014, בתור מנהיג התנועה, הוא ביקר בטורניר הכדורגל הבינלאומי התשיעי לנוער, שנערך לזכרו של יורי אנדרייביץ' מורוזוב.
העונה השלישית של התוכנית החברתית הבינלאומית של "כדורגל למען חברות" נערכה ביוני 2015 בברלין.
לראשונה השתתפו בתוכנית צעירים מאסיה - נבחרות כדורגל לילדים מהמדינות יפן, סין וקזחסטן.
בסך הכול השתתפו בעונה השלישית נבחרות צעירים מ-24 מועדוני כדורגל מב-24 מדינות.
הכדורגלנים הצעירים שוחחו עם עמיתיהם ממדינות אחרות ועם כוכבים מהכדורגל העולמי, בכלל זה השגריר העולמי של התוכנית פרנץ בקנבאואר, והשתתפו גם בטורניר הבינלאומי לכדורגל רחוב מול נבחרות צעירות.
המנצחת בטורניר כדורגל הרחוב הבינלאומי לשנת 2015 הייתה נבחרת הצעירים של ראפיד (אוסטריה).
אירועי העונה השלישית של התוכנית "כדורגל למען חברות" זכו לכיסוי מכ-200 עיתונאים מגופי התקשורת המובילים בעולם, וכן 24 כתבים צעירים מאירופה ומאסיה, שהיו חברים במרכז העיתונות הבינלאומי לילדים.
השיא של שנת 2015 היה טקס הענקת גביע תשעת הערכים, אשר בו זכה מועדון הכדורגל של ברצלונה (ספרד).
המנצח נבחר על ידי הילדים אשר בערב הפורום השתתפו בהצבעה כללית בין כל 24 המדינות המשתתפות.
כבשנים קודמות, בסוף הפורום, נכחו המשתתפים בגמר ליגת האלופות 2014/2015 באצטדיון האולימפי של ברלין.
הפתיחה של התוכנית לשנת 2016 נערכה כחלק ממסיבת עיתונאים ב-Hangout באינטרנט, אשר נערכה ב-24 במרץ במינכן בהשתתפות השגריר העולמי של התוכנית, פרנץ בקנבאואר.
בעונה הרביעית של התוכנית, הצטרפו 8 נבחרות צעירות מאזרבייג'ן, אלג'יריה, ארמניה, ארגנטינה, ברזיל, וייטנאם, קירגיזסטן וסוריה, ומספר המדינות המשתתפות הגיע ל-32.
ב-5 באפריל 2016, החלה ההצבעה על גביע תשעת הערכים הייחודי של התוכנית.
אוהדים מכל העולם השתתפו בבחירת המנצח, אולם ההחלטה הסופית התקבלה בהצבעה של המשתתפים בפרויקט "כדורגל למען חברות".
בגביע זכה מועדון הכדורגל באיירן (מינכן), בשל פעילותו לתמיכה בילדים עם צרכים מיוחדים, והיוזמות שלו לטיפול בילדים במדינות שונות ולעזרה לנזקקים.
משחק הגמר של טורניר הילדים הבינלאומי לכדורגל רחוב נערכו ב-27–28 במאי 2016 במילאנו.
הזוכה בטורניר הייתה נבחרת מריבור מסלובניה.
בסיום הפורום, המשתתפים נכחו במשחק הגמר של ליגת האלופות לאותה שנה.
אירועי הפורום זכו לכיסוי מ-200 עיתונאים מגופי התקשורת המובילים בעולם, וכן ממרכז העיתונות הבינלאומי לילדים, שכלל עיתונאים צעירים מהמדינות המשתתפות.
בפורום השתתפו, על רקע מלחמת האזרחים הסורית והמשבר ההומניטרי בסוריה, כדורגלנים צעירים ממועדון אל-וואדה בסוריה.
מערכת הספורט בערבית בערוץ הטלוויזיה הבינלאומי "רוסיה היום", בתמיכת הפדרציה הסורית לכדורגל, צילמה סרט תיעודי בשם "שלושה ימים בלי מלחמה" על הילדים המשתתפים בפרויקט.
ב-14 בספטמבר 2016, נכחו למעלה מ-7,000 אנשים בהקרנת הבכורה של הסרט בדמשק.
בשנת 2017 נערך הפרויקט בסנקט פטרבורג (רוסיה), ואירועי הגמר נערכו בין 26 ביוני ל-3 ביולי.
מספר המדינות המשתתפות עלה מ-32 ל-64. כשלראשונה אי פעם, השתתפו בתוכנית ילדים ממקסיקו ומארצות הברית.
בעונתה החמישית התוכנית נערכה לפי עיקרון חדש: כדורגלן צעיר אחד מכל מדינה נבחר לייצג אותה.
הצעירים התאחדו בשמונה נבחרות חברות בינלאומיות, עם כדורגלנים וכדורגלניות בגיל 12, כולל שחקנים עם נכויות.
בתהליך ההכנות הפתוח, נקבעו הרכב המדינות של הנבחרות והעמדות במשחק של הנציגים מהמדינות המשתתפות.
בראש שמונה נבחרות החברוּת עמדו מאמנים צעירים: רנה למפרט (סלובניה), סטפן מקסימוביץ' (סרביה), ברנדון שבני (בריטניה), צ'ארלי סוי (סין), אנטולי צ'נטולייב (רוסיה), בוגדן קרולווצקי (רוסיה), אנטון איבנוב (רוסיה), אמה הנשן (הולנד).
לילייה מאצומוטו (יפן), נציגה ממרכז העיתונות הבינלאומי של "כדורגל למען חברות", השתתפה גם היא בהכנות.
סה"כ לקחו חלק בפרויקט למעלה מ-600,000 איש, ויותר מ-1,000 ילדים ומבוגרים מ-64 מדינות השתתפו באירועי הגמר בסנקט פטרבורג.
העונה השישית של התוכנית נערכה בין 15 בפברואר ל-15 ביוני.
אירוע הגמר נערך במוסקבה, לקראת טורניר מונדיאל 2018. בתוכנית לקחו חלק שחקני כדורגל צעירים ועיתונאים אשר ייצגו 211 מדינות ואזורי העולם.
הפתיחה הרשמית של התוכנית לשנת 2018 נערכה בהכנות הרשמיות באוויר של "כדורגל למען חברות" ובהתאם לתוצאות נוצרו 32 נבחרות כדורגל בינלאומיות - נבחרות חברוּת.
בשנת 2018 ברוח השמירה על האקולוגיה העולמית, נבחרות החברות הבינלאומיות לכדורגל נקראו על שם מינים נדירים ובסכנת הכחדה:
בנוסף, ב-30 במאי 2018, החלה פעילות בינלאומית בשם Happy Buzz Day, שמטרתה לקורא לקהילה הבינלאומית לתמוך בארגון הצלה של מינים נדירים והנמצאים בסכנת הכחדה.
לפעילות זאת הצטרפו פארקים לאומיים ושמורות טבע של רוסיה וארצות הברית, נפאל ובריטניה.
כמו כן, בזמן אירוע הגמר של תוכנית "כדורגל למען חברות" במוסקבה, השתמשו המשתתפים באוטובוסים ידידותיים לסביבה שמונעים על ידי גז טבעי.
בטורניר "כדורגל למען חברות" 2018 השתתפו 32 נבחרות.
לראשונה בהיסטוריה של הפרויקט, הפרשנות בוצעה על ידי פרשן צעיר מסוריה יזן טחה, והשיפוט נעשה על ידי שופט צעיר מרוסיה, בוגדן בטלין.
הזוכה בטורניר של "כדורגל למען חברות" 2018, הייתה הנבחרת "שימפנזה", אשר כללה שחקני כדורגל צעירים מדומיניקה, סנט קיטס ונוויס, מלאווי, קולומביה, בנין והרפובליקה הדמוקרטית של קונגו.
משתתף צעיר מסרנסק, ולדיסלב פוליאקוב, אימן את הנבחרת.
אירוע הגמר של העונה שישית של התוכנית היה פורום ילדים בינלאומי "כדורגל למען חברות", שנערך ב-13 ביוני, במרכז לאוקיינוגרפיה וביולוגיה ימית "מוסקבריום".
נוכחו בו ויקטור זובקוב (יו"ר מועצת המנהלים של גזפרום), אולגה גולודץ (סגנית יו"ר ממשלת של הפדרציה הרוסית), איקר קסיאס (כדורגלן ספרדי, קפטן עבר של הנבחרת הלאומית), אלכסנדר קרז'אקוב (כדורגלן רוסי, מאמן נבחרת הנוער בכדורגל של רוסיה), ונציגי 54 שגרירויות מכל רחבי העולם ואורחים אחרים.
פרסים חולקו לשחקני הכדורגל המצטיינים בטורניר עונה שישית - דאו קלנגה מבנזה מהרפובליקה הדמוקרטית של קונגו (קשר), יאמיר אואורו מבנין (קשר), איוון ולינקין מוויילס (שוער) וגוסטבו סינטרה רוצ'ה מברזיל - MVP.
שיקאלי אסנסיון מארובה הוכרה כעיתונאית הצעירה המצטיינת בשנת 2018, בשל ניהול בלוג, לעידוד המודעות סביבתית בקרב בני הנוער באוקיאניה.
Petersburg) ונערך סשן חתימות של משתתפת מעונה קודמת, אנאניה קמבודז', שכתבה על חוויותיה כעיתונאית צעירה בפורום, ותיארה את ערכי התוכנית והשפעתם לטובה על העולם.
ב-14 ביוני, הכדורגלנים והעיתונאים הצעירים השתתפו בפתיחת מונדיאל 2018 ברוסיה.
באצטדיון "לוז'ניקי", כשהם נושאים את דגלי כל 211 המדינות והאזורים, אשר השתתפו בתוכנית בשנת 2018, ואף צפו במשחק הפתיחה בין נבחרות רוסיה וערב הסעודית.
נשיא הפדרציה הרוסית, ולדימיר פוטין, הזמין ליציע הכבוד את השגריר הצעיר של "כדורגל למען חברות" מרוסיה אלברט זיננאטוב כדי לצפות ביחד במשחק הפתיחה, ושם פגש אלברט גם את אלוף העולם בכדורגל רוברטו קרלוס ואת איקר קסיאס.
באירועי הגמר במוסקבה השתתפו מעל 1500 ילדים ובני נוער מ-211 מדינות ואזורים.
במהלך העונה השישית, באזורים שונים בעולם, אורגנו מעל 180 אירועים, בהם השתתפו מעל 240 אלף משתתפים.
בשנת 2018 נתמכה התוכנית על ידי הממשלה הרוסית, כשאולגה גולודץ, קראה דברי ברכה של נשיא רוסיה ולדימיר פוטין בפני משתתפים ואורחים של פורום הילדים בינלאומי.
יו"ר השלטון של הפדרציה הרוסית דמיטרי מדבדב, שלח מכתב ברכה למשתתפים ואורחים של התוכנית, ונציגה רשמית של משרד החוץ של רוסיה, מריה זכרובה, הצהירה (במהלך בריפינג ב-23 במאי) כי הקהילה העולמית רואה בתוכנית "כדורגל למען חברות" כרכיב הומניטרי חשוב מאוד של הפוליטיקה בינלאומית והחברתית של רוסיה.
בכל שנה, תמכה פיפ"א בתוכנית "כדורגל למען חברות".
בארגון צחינו כי באירועי הגמר במוסקבה השתתפו כ-5000 משתתפים ואחרים.
העונה השביעית של התוכנית החלה ב-18 במרץ 2019, ואירועי הגמר של התוכנית התקיימו במדריד בין ה-28 במאי ל-2 ביוני.
יום הכדורגל והחברות הבינלאומי נחגג ב-25 באפריל ביותר מ-50 מדינות אירופה, אסיה, אפריקה, צפון ודרום אמריקה, וכן איגוד הכדורגל הרוסי (РФС).
ב-30 במאי התקיים במדריד הפורום הבינלאומי של התוכנית.
הפורום הפגיש מומחי כדורגל מכל רחבי העולם – מאמנים, רופאי קבוצות ילדים, כוכבי-כדורגל, עיתונאים מגופי תקשורת מובילים בעולם, נציגי האקדמיות ופדרציות לכדורגל הבינלאומיות.
ב-31 במאי נערך במדריד אימון הכדורגל הרב-לאומי ביותר בעולם, שנכנס לספר השיאים של גינס.
את העונה השביעית סיקרו 32 עיתונאים צעירים ממדינות אירופה, אפריקה, אסיה, צפון ודרום אמריקה במרכז העיתונות הבינלאומי של התוכנית, בשיתוף עם המדיה העולמית וארצית.
משתתפי העונה השביעית העניקו את גביע תשעת הערכים למועדון הכדורגל ליברפול, על גילוי אחריות חברתית.
ב-1 ביוני, במגרש הכדורגל פיץ' של אופ"א במדריד, נערך משחק גמר טורניר הכדורגל, שיאה של העונה השביעית.
קבוצת "המתחרים האנטיגואנים" זכתה בטורניר לאחר דו-קרב פנדלים מול קב' "השד הטסמני" (המשחק הסתיים בתוצאה בתוצאה 1 - 1 בתום 90 דק').
בשנת 2020, בצל מגפת הקורונה, התקיימו אירועי הגמר של העונה השמינית של במתכונת הדיגיטלית בין ה-27 בנובמבר ל-9 בדצמבר 2020. מעל 10,000 משתתפים מיותר מ-100 מדינות ברחבי העולם הצטרפו לאירועים המרכזיים.
עבור העונה השמינית של התוכנית פותח משחק רשת רב משתתפים להדמית כדורגל - Football For Friendship World, על בסיסו נערכה באינטרנט אליפות הכדורגל העולמית ב"כדורגל לחברות" 2020. המשחק שוחרר להורדה ברחבי העולם החל מ-10 בדצמבר 2020 - יום הכדורגל העולמי.
ב-27 בנובמבר שודרו ההכנות לטורניר הכדורגל של התוכנית.
בין ה-28 בנובמבר ל-6 בדצמבר נערך באינטרנט מחנה החברות הבינלאומי הכולל את תוכניות החינוך הומניטריות וספורטיביות לילדים.
בין ה-30 בנובמבר ל-4 בדצמבר התקיימו ברשת מפגשים של הפורום, בו הוצגו פרויקטים בתחום פיתוח הספורט לילדים.
חבר מומחים העריך את מצגות הפרויקטים המועמדים לזכייה בפרס הבינלאומי מטעם התוכנית.
ב-7 ו-8 בדצמבר נערכה ברשת, במתכונת דיגיטלית אליפות העולם בכדורגל של התוכנית, וב-9 בדצמבר נערך הגמר הגדול של התוכנית.
סדרת כנסים המקוונים לילדים ממדינות רבות התקיימה במהלך העונה השמינית של התוכנית, לכבוד 75 שנה לאו"ם.
במהלך העונה השמינית של התוכנית, בשיתוף עם שחקני כדורגל פרי-סטייל מרחבי העולם, הושקה תוכנית השבועית "האצטדיון הוא המקום שבו אני".
שחקני הפריסטייל לימדו את שגרירי התוכנית הצעירים לבצע כל מיני טריקים עם הכדור, כשבסוף כל אימון נערכה תחרות למבצע המצטיין.
בסיום התוכנית נערכה כיתת אמן עולמית ברשת, שנכנסה לספר השיאים של גינס מבחינת מספר המשתתפים המעורבים (6 בדצמבר 2020).
"מערכת החדשות הטובות" היא תוכנית שבועית שהושקה על ידי עיתונאים צעירים של התוכנית במסגרתה שותפו חדשות חיוביות מרחבי העולם עם הצופים.
אליפות העולם בכדורגל למען חברות
טורניר הכדורגל הבינלאומי לילדים נערך במסגרת התוכנית "כדורגל למען חברות".
הנבחרות המשתתפות באליפות - נבחרות החברוּת - נוצרו בשלב ההכנות הפתוח.
הנבחרות מאורגנות לפי עיקרון הכדורגל למען חברות: ספורטאים ממגוון לאומים, מגדרים ויכולות גופניות משחקים באותה הנבחרת.
פורום הילדים הבינלאומי של כדורגל למען חברות
בפורום השנתי הבינלאומי לילדים של "כדורגל למען חברות", המשתתפים הצעירים בפרויקט דנים ביחד עם המבוגרים בקידום ובפיתוח של ערכי התוכנית ברחבי העולם.
במסגרת הפורום, הילדים נפגשים ומשוחחים עם עמיתיהם ממדינות אחרות, כדורגלנים מפורסמים, עיתונאים ואישי ציבור, ומשרתים כשגרירים צעירים, אשר בעתיד ימשיכו ויקדמו באופן עצמאי את הערכים האוניברסליים בקרב חבריהם.
אחד המרכיבים המיוחדים של תוכנית "כדורגל למען חברות" הוא מרכז עיתונות בינלאומי משלה לילדים.
המרכז אורגן לראשונה במסגרת התוכנית "כדורגל למען חברות" בשנת 2014. העיתונאים הצעירים במרכז העיתונות מכסים את אירועי התוכנית במדינותיהם: הם עורכים חדשות עבור גופי תקשורת ספורט מקומיים ובינלאומיים, ומשתתפים ביצירת חומרים עבור ערוץ הטלוויזיה של "כדורגל למען חברות", העיתון של "כדורגל למען חברות" ותחנת הרדיו הרשמית של התוכנית.
מרכז העיתונות הבינלאומי לילדים מאחד בין הזוכים בתחרויות ארציות לעיתונאים צעירים וכן בלוגרים, צלמים וכותבים צעירים.
העיתונאים הצעירים ממרכז העיתונות מציגים את חוויותיהם מהתוכנית, תוך יישום הפורמט של "ילדים מספרים על ילדים".
במסגרת התוכנית "כדורגל למען חברות", יום הכדורגל והחברות הבינלאומי נחגג ב-25 באפריל.
חג זה נחגג לראשונה בשנת 2014 ב-16 מדינות.
ביום החג נערכו משחקי ידידות, אירועי פלאש מוב, מרתונים ברדיו, כיתות אמן, תוכניות טלוויזיה, שיעורי אימונים פתוחים ועוד.
למעלה מ-50,000 אנשים השתתפו בחגיגות.
בשנת 2015, יום הכדורגל והחברות נחגג ב-24 מדינות.
במסגרת הפסטיבל נערכו משחקי כדורגל ידידותיים ואירועים נוספים.
בגרמניה, כדורגלנים מהמועדון שאלקה 04 ערכו אימון פתוח, סרביה אירחה תוכנית טלוויזיה, ואוקראינה - משחק בין נבחרת הצעירים של וולין לילדים שנרשמו במרכז של העיר לוטסק לשירותי רווחה עבור משפחות, ילדים וצעירים.
ברוסיה, יום הכדורגל והחברות נחגג ב-25 באפריל ב-11 ערים.
משחקי כדורגל ידידותיים נערכו בערים ולדיווסטוק, נובוסיבירסק, יקטרינבורג, קרסנויארסק, ברנאול, סנקט פטרבורג וסרנסק, ברוח ערכי הליבה של התוכנית.
בקרסנויארסק, סוצ'י ורוסטוב על הדון, נערך מרוץ חברות בהשתתפות נושאי לפידים ממרוץ הלפידים האולימפי בשנת 2014. במוסקבה, בתמיכת פדרציית הספורט לעיוורים, נערך טורניר שוויון הזדמנויות.
ב-5 במאי, נחגג בניז'ני נובגורוד ובקאזאן יום הכדורגל והחברות.
בשנת 2016, יום הכדורגל והחברות נחגג ב-32 מדינות.
ברוסיה, הוא נחגג בתשע ערים: מוסקבה, סנקט פטרבורג, נובוסיבירסק, ברנאול, בירוביג'אן, אירקוטסק, קרסנודאר, ניז'ני נובגורוד ורוסטוב על הדון.
ניז'ני נובגורוד אירחה משחק ידידות לכדורגלנים צעירים מוולגה ניז'ני נובגורוד, ושחקנים בוגרים מהמועדון ערכו חימום ואימון עבור הילדים.
במשחק ידידות בנובוסיבירסק, השתתפו ילדים נכים - בנבחרת ירמאק-סיביר באזור נובוסיבירסק.
בשנת 2017, יום הכדורגל והחברות נחגג ב-64 מדינות.
כדורגלנים מפורסמים, בכלל זה המגן הסרבי ברניסלב איבנוביץ' והחלוץ ההולנדי דירק קאוט, השתתפו באירועים ברחבי העולם.
ביוון נכח באירועים תאודורוס זגוראקיס, שזכה בגביע יורו 2004 עם הנבחרת הלאומית.
ברוסיה, אירח המועדון זניט סנקט פטרבורג אימון מיוחד עבור זאחאר באדיוק, השגריר הצעיר של תוכנית "כדורגל למען חברות" בשנת 2017. במהלך האימונים, יורי לודיגין, השוער של זניט סנקט פטרבורג, נתן לזאחאר דירוג גבוה על יכולותיו, וחלק עמו סודות שוערים.
תשע ערכי "כדורגל למען חברות"
במהלך הפורום הבינלאומי הראשון לילדים, אשר עבר בתאריך 25 במאי 2013, נציגים צעירים מבריטניה, גרמניה, סלובניה, הונגריה, סרביה, בולגריה, יוון ורוסיה ניסחו את שמונת ערכים הראשונית של התוכנית - חברות, שוויון, צדק, בריאות, שלום, נאמנות, ניצחון ומסורת - אשר הוצגו כמכתב פתוח.
המכתב נשלח לראשי ארגוני ספורט בינלאומיים: הפדרציה הבינלאומית לכדורגל (FIFA), אופ"א (UEFA) והוועד האולימפי הבינלאומי.
בספטמבר 2013, במהלך פגישה עם ולדימיר פוטין וויטאלי מוטקו, אישר ספ בלאטר את קבלת המכתב, והצהיר שהוא מוכן לתמוך ב"כדורגל למען חברות".
בשנת 2015 הצטרפו לתוכנית החברתית הבינלאומית של "כדורגל למען חברות" מסין, יפן וקזחסטן, הציעו להוסיף ערך תשיעי - כבוד.
גביע תשעת הערכים הוא פרס המוענק במסגרת התוכנית החברתית הבינלאומית לילדים של "כדורגל למען חברות".
מדי שנה, הגביע מוענק על המסירות הגדולה ביותר לערכי הפרויקט: חברות, שוויון, צדק, בריאות, שלום, נאמנות, ניצחון, מסורת וכבוד.
אוהדים מכל העולם משתתפים בבחירת המנצח, אולם ההחלטה הסופית מתקבלת על ידי המשתתפים המצביעים בפרויקט "כדורגל למען חברות".
מועדוני כדורגל המחזיקים בגביע תשעת הערכים: ברצלונה (2015), באיירן מינכן (2016), אל וואדה (פרס מיוחד), ריאל מדריד (2017).
כל הפעילויות בתוכנית "כדורגל למען חברות" מתחילות בהחלפת צמידי חברות, סמל לשוויון ולאורח חיים בריא.
הצמיג עשוי משני חוטים בכחול ובירוק, וכל מי שחולק את ערכי התוכנית יכול לענוד אותו.
"סמל התנועה הוא צמיד בשני צבעים, סמל פשוט ומובן ממש כמו הערכים של תוכנית הכדורגל למען חברות.
המשתתפים הצעירים בתוכנית קשרו צמידי חברות לידיהם של ספורטאים מפורסמים ואישים ציבוריים, בכלל זה: דיק אדבוקאט, אנטולי טימושצ'וק ולואיס נטו, פרנץ בקנבאואר, לואיס פרננדס, דידייה דרוגה, מקס מאייר, פטמה סאמורה, לאון גורקה, דומניקו קרישיטו, מיצ'ל סלגאדו, אלכסנדר קרז'אקוב, פירוס דימאס, מיאודראג בוז'וביץ', אדלינה סוטניקובה, יורי קמנטס.
שחקני כדורגל צעירים מהתוכנית "כדורגל למען חברות" משתתפים במגוון אירועים מחוץ לעונה הרשמית.
במאי 2013, ערכו שחקנים ממועדון הכדורגל לצעירים של מריבור (סלובניה) משחק צדקה ידידותי עם ילדים מקמבודיה.
ב-14 בספטמבר 2014 בסוצ'י, שוחחו משתתפים רוסיים מהתוכנית עם ולדימיר פוטין במהלך פגישה של נשיא רוסיה עם נשיא פיפ"א, ספ בלאטר.
ביוני 2014, הזמין נשיא צרפת פרנסואה הולנד את הנבחרת של טוורני, החברה בתוכנית "כדורגל למען חברות", אל ארמון האליזה, לצפייה במשחק במונדיאל 2014 בין צרפת לניגריה.
באפריל 2016, נפגש יורי ואשצ'וק, השגריר של התוכנית "כדורגל למען חברות" בשנת 2015, עם האיש הכי חזק בבלארוס, קיריל שימקו, ועם שחקני כדורגל צעירים מבאטה בוריסוב, לחלוק את ניסיונם מהשתתפות בפרויקט.
יורי ואשצ'וק נתן לקיריל שימקו צמיד חברות סמלי, ובכך העביר אליו את השרביט לקידום עקרונות הפרויקט: חברות, צדק ואורח חיים בריא.
התוכנית "כדורגל למען חברות" זכתה במגוון תחרויות ובמספר פרסים רוסיים ובינלאומיים.
פרס "כדורגלן החודש" של אליפות רוסיה בכדורגל הוא פרס חודשי המוענק לשחקן הכדורגל הטוב ביותר באליפות רוסיה בכדורגל מאז עונת 2012/2013. הפרס מוענק על ידי מנהלת ליגת העל הרוסית בכדורגל בשיתוף עם ערוץ הטלוויזיה "Match Premier".
עד עונת 2018/2019 השותף-המייסד של הפרס ומעניק החסות היה פורטל "Championat.com".
הפרס מוענק לשחקן הכדורגל הטוב ביותר של החודש, בהתאם לבחירת האוהדים שמצביעים באמצעות סקר המתבצע בערוצי הרשתות החברתיות של ערוץ הטלוויזיה "Match TV" ובערוץ Match Premier וגם בעמוד ליגת העל הרוסית בכדורגל ברשת החברתית "Vkontakte.
בעונת 2012/13 בהצבעה השתתפו גם חמישה מומחי ספורט וחמישה עיתונאים.
בהצבעה שנערכה על חודשי אוגוסט וספטמבר 2012 השתתפו רק מומחים.
באוקטובר 2012 בחירת השחקן הותרה רק למשתמשי הפורטל "championat.com" ומספר המומחים הופחת ל-4 אנשים.
בעונת 2013/2014 חלו שינויים בתקנות חלוקת הפרס:
הרחבת כמות הרכב העיתונאים המצביעים – מ-5 עד ל-7;
הגדלת מספר האוהדים מ-3 ל-6;
הכנסה לצוות השיפוט חבר קבוע של מטעם מנהלת ליגת העל הרוסית, עם זכויות הצבעה.
חודשאזרחותשחקןמועדוןעמדה*אוגוסטיורה מובסיסיאןקרסנודארחלוץספטמברסמואל אטואנז'יחלוץאוקטובראלכסנדר קוקוריןדינמו מוסקבהחלוץנובמבר-דצמברקווין קוראנידינמו מוסקבהחלוץמרץואגנר לאבצסק"אחלוץאפרילדמיטרי קומבארובספרטקקשרמאיואגנר לאבצסק"אחלוץ
חודשאזרחותשחקןמועדוןעמדה*יוליארטיום דזיובהרוסטובחלוץאוגוסטדניזניטקשרספטמברהאלקזניטחלוץאוקטובררומן שירוקובזניטקשרנובמברסיידו דומביהצסק"אחלוץדצמברקווין קוראנידינמו מוסקבהחלוץמרץאריקרסנודארחלוץאפרילאיגור אקינפייבצסק"אשוערמאיזוראן טושיץ'צסק"אקשר
חודשאזרחותשחקןמועדוןעמדה*אוגוסטארטיום דזיובהספרטקחלוץספטמברסלומון רונדוןזניטחלוץאוקטובררומן יריומנקוצסק"אקשרנובמברקווינסי פרומסספרטקקשרדצמבררומן יריומנקוצסק"אקשרמרץרומן יריומנקוצסק"אקשראפרילקווינסי פרומסספרטקקשרמאיזוראן טושיץ'צסק"אקשר
חודשאזרחותשחקןמועדוןעמדה*יוליארטיום דזיובהזניטחלוץאוגוסטקווינסי פרומסספרטקקשרספטמבראיוולין פופובספרטקקשראוקטוברהאלקזניטחלוץנובמבר-דצמברפיודור סמולובקרסנודארחלוץמרץאחמד מוסאצסק"אחלוץאפרילפיודור סמולובקרסנודארחלוץמאיסרדאר אזמוןרוסטובחלוץ
חודשאזרחותשחקןמועדוןעמדה*יולי-אוגוסטפיודור סמולובקרסנודארחלוץספטמבראנדריי לוניובאופהשועראוקטוברזה לואישספרטקחלוץנובמבר-דצמברדניס גלושאקובספרטקקשרמרץאלכסנדר בלנובאופהשועראפרילקווינסי פרומסספרטקקשרמאיויטיניוצסק"אחלוץ
חודשאזרחותשחקןמועדוןעמדה*יוליקווינסי פרומסספרטקקשראוגוסטאלכסנדר קוקוריןזניטחלוץספטמברקווינסי פרומסספרטקקשראוקטובראלכסיי מירנצ'וקלוקומוטיבקשרנובמבר-דצמברקווינסי פרומסספרטקקשרמרץפרננדוספרטקקשראפריל-מאיפיודור צ'אלובצסק"אחלוץ
חודשאזרחותשחקןמועדוןעמדה*אוגוסטארטיום דזיובהזניטחלוץספטמברניקולה ולאשיץ'צסק"אקשראוקטוברפיודור צ'אלובצסק"אחלוץנובמברסבסטיאן דריוסיזניטחלוץדצמברניקולה ולאשיץ'צסק"אקשרמרץסרדאר אזמוןזניטחלוץאוגוסטארטיום דזיובהזניטחלוץמאיפיודור צ'אלובצסק"אחלוץ
חודשאזרחותשחקןמועדוןעמדה*יולי 2019אלכסנדר סובולבקריליה סובייטוב סמרהחלוץאוגוסטאלדור שומורודוברוסטובחלוץספטמברגז'גוז' קריכוביאקלוקומוטיב מוסקבהקשראוקטוברארטיום דזיובהזניטחלוץנובמבר ולדימיר אבוחוב טמבוב קשרדצמבר יבגני לוצנקו דינמו מוסקבהחלוץמרץ 2020אלכסנדר קוקוריןסוצ'ייוניאלכסיי מירנצ'וקלוקומוטיב מוסקבהיולי 2020ניקולה ולאשיץ'צסק"א מוסקבה
חודשאזרחותשחקןמועדוןעמדה*אוגוסטקונסטנטין קוצ'אייבצסק"א מוסקבהקשרספטמברארטיום דזיובהזניטחלוץאוקטוברניקולה ולאשיץ'צסק"א מוסקבהקשרנובמברחורן ביירמיאןרוסטובקשרמרץאלכסנדר סובולבספרטק מוסקבהחלוץאפרילגז'גוז' קריכוביאקלוקומוטיב מוסקבהקשרמאיאיליה לנטראטובחימקישוער